আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
আফগানিস্তান জাতীয় যাদুঘর
আফগানিস্তান জাতীয় যাদুঘর (ফার্সি: موزیم ملی افغانستان, "Muzem-e milli-ye Afghanistan"; , "De Afghanistan Milli Meauziam"), এছাড়াও আফগান জাতীয় যাদুঘর নামে পরিচিত অথবা মাঝেমধ্যে কাবুল জাদুঘর নামেও ডাকা হয়, আফগানিস্তানের কাবুল শহরের কেন্দ্রের ৯ কিলোমিটার দক্ষিণ পশ্চিমাঞ্চলে অবস্থিত একটি দ্বিপক্ষীয় ভবন। ২০১৪ সালের হিসাব অনুযায়ী, যাদুঘরটি আন্তর্জাতিক মান অনুযায়ী বিস্তৃতি লাভ করে, যার পাশাপাশি দর্শকরা খুব সহজে আরাম আয়েশ করতে পারে এবং সুবিশাল উদ্যানটি ঘুরে বেড়াতে পারে।